Gospori
Gospori (IPA: [gɔspɔri]; agrāk arī Zvanki) ir apdzīvota vieta Līvānu novada Jersikas pagastā. Izveidojusies pagasta dienviddaļā Daugavas labajā krastā pie autoceļa A6 10 km no pagasta centra Upeniekiem, 17 km no novada centra Līvāniem un 184 km no Rīgas. Līdz 1970. gadiem Gospori bija Jersikas ciema padomes centrs. Gosporos atrodas Madaliņas bibliotēka, Madaliņas katoļu baznīca un kapsēta.